Alexa Chung

Alexa Chung (s. 5. marraskuuta 1983 Privett, Hampshire, Iso-Britannia) on brittiläinen televisiojuontaja ja malli sekä Britannian Vogue-muotilehden avustava toimittaja. Hänellä on kiinalaisia sukujuuria. Chung tunnetaan tyyli-ikonina sekä muusana useille merkittäville muotisuunnittelijoille.

Chung löydettiin malliksi Reading Festivalilta, kun hän oli 16-vuotias. Hänet oli hyväksytty opiskelemaan englantia King’s College Londoniin, mutta hän päätti keskittyä sen sijaan mallinuraan. Häntä kuvattiin nuorten muotilehtiin kuten Elle ja CosmoGIRL!. Lisäksi Chung on tehnyt mallintöitä yhtiöille kuten Fanta, Sony Ericsson, Sunsilk, Urban Outfitters ja Tampax. Hän on esiintynyt myös musiikkivideoilla.

Chung vähensi mallintöitään päästyään televisioon ja toimi mainoskasvona parille australialaiselle muotimerkille. Syyskuussa 2008 hän esitteli Vivienne Westwoodin mallistoa catwalkilla Lontoon muotiviikolla. Hän on sen jälkeen toiminut mainoskasvona muun muassa New Lookille, DKNY:lle, Pepe Jeansille ja Lacostelle. Chung on myös ollut juontajana tositelevisiosarjoissa ja musiikkifestivaaleilla.

Teoksia
It (Penguin Books 2013, ISBN 9781846147548)

Lähteet

Brittiläiset mallit
Englantilaiset toimittajat
Vuonna 1983 syntyneet
Elävät henkilöt